**Վերիայի հնագիտական թանգարան** , Մակեդոնիայի ամենահայտնի հնագիտական թանգարաններից մեկը։ թանգարանը բացվել է 1965 թվականին՝ Կենտրոնական Մակեդոնիայի Վերիա քաղաքի Էլաի թաղամասի՝ հատուկ այդ նպատակով կառուցված շենքում։ նեոլիթյան և մինչօսմանյան ժամանակաշրջանների գտածոները ցուցադրվում են երեք սրահներում։

Թանգարան
--------

Նեոլիթյան գտածոները Նոր Նիկոմիդիայի բնակավայրերից են գտնվել, որը եթե Եվրոպայի ամենահին մշտական բնակավայրերից չէ՝ որոշ գնահատականների համաձայն, ապա ծայրահեղ դեպքում ամենահներից մեկն է (թվագրվում ՝ մ.թ.ա. 6250-6050 թվականներ)։ Ռ. Ջ. Ռոդենը, ով այստեղ պեղումներ է անցկացրել 1961, 1963 թվականներին, կարծում է, որ սա «Եվրոպայում մինչ օրս հայտնաբերված ամենահին նեոլիթյան համայնքն է», և նշում է, որ չնայած Հունաստանից դեպի արևելք նմանատիպ գտածոներ շատ կան նեոլիթյան այլ բնակավայրերում, բայց այս բնակավայրն ունի «իր բացառապես եվրոպական բնութագրիչները»։ Ռադիոկարբոնային վերլուծությունը տարեթվերը տալիս է մ.թ.ա. 6650-6150 թվականների միջև։ Երկաթի դարի գտածոները գտնվել են Վերգինայի դամբարաններից։

Առաջին սրահում ցուցադրված են մ.թ.ա. IV դարի բրոնզե «կալպիս»-ներ (աճյունով սափորներ), կերչենյան տեսակի, կարմիր պատկերներով կրատեր անոթներ (մ.թ.ա. IV դար), բրոնզե հիդրիա, որը մ.թ.ա. IV դարում օգտագործվել է որպես թաղման սափոր (գտնվել է Վերիայի հյուսիսարևելյան գերեզմանատանը), և Վերիայում պեղված, հելլենական ժամանակշրջանի միապալատ, քարե գերեզման։ Մյուս ցուցադրափեղկերում ցուցադրվում են այն գտածոների խմբերը, որոնք գտնվել են Վերիայի հյուսիսարևելյան, հարավարևելյան, հարավարևմտյան գերեզմանատներում։ Գտածոների այս խմբերը ցուցադրում են կերամիկայի զարգացումը մ.թ.ա. V դարից մինչև մ.թ.ա. II դարը։ Երկրորդ սրահը հիմնականում ներառում է Վերիայից գտնված տապանաքարեր և մ.թ.ա. I դարի հելլենական ու հռոմեական բարձրաքանդակներ։ Հատուկ ուշադրության է արժանի այն տապանաքարը, որի վրա է Հիմնասիարքի օրենքը և բնութագրում է՝ գիմնասիոններում ինչպես է իրականացվել միջնակարգ և բարձրագույն կրթությունը, և Վերգինայից գտնված որսորդի ու վարազի խումբը , որը հանդիսանում է մ.թ.ա. III դարի գերեզմանային հուշաքարի ճարտարապետական դեկորացիայի հատված։ Երրորդ սրահը ներաում է հռոմեական ժամանակաշրջանի ցուցադրանմուշներ, որոնցից ամենահայտնին մ.թ.ա. II դարի գետերի աստված Օլգանոսի կիսանդրին է՝ մ.թ.ա. II դարի, որը գտնվել է Կոպանոսում։ Այստեղ նաև տեղադրված են ամուսնական զույգի տապանաքարեր, որոնք գտնվել են Վերիայում (մ.թ.ա. II դար), հռոմեական ժամանակաշրջանի սգո նվիրաբերություն (մ.թ.ա. III դար) և թրծակավե կերպարներ՝ հռոմեական դամբարաններից։

Թանգարանի շենքից դուրս գտնվում են սարկոֆագներ, տապանաքարեր, արձաններ, որոնցից ամենատպավորիչը հունական դիցաբանության Մեդուզա Գորգոնայի գլուխն է (մ.թ.ա. II դար), որը կառուցվել է քաղաքի հյուսիսային պատի մեջ։

* Թանգարանի արտաքին տեսքըԹանգարանի արտաքին տեսքը
* Երկրորդ սրահի տեսքըԵրկրորդ սրահի տեսքը
* Գետերի տեղական աստված ՕլգանոսԳետերի տեղական աստված Օլգանոս
* Որսորդի և վարազի խումբՈրսորդի և վարազի խումբ
* Բրոնզե հիդրիա՝ կալպիսԲրոնզե հիդրիա՝ կալպիս

Ծանոթագրություններ
------------------

1. ↑  "Veriorama - Μουσείο: Αρχαιολογικό Μουσείο Βεροίας". Արխիվացված է the original 2013 թ․ մայիսի 1-ին. Retrieved 2013 թ․ ապրիլի 28.
2. ↑  "Nεολιθικός οικισμός της Ν. Νικομήδειας" (in Greek). Imathia Regional Unit official website. Արխիվացված է the original 2013 թ․ մայիսի 1-ին. Retrieved 2012 թ․ հոկտեմբերի 19.`{{cite web}}`: CS1 սպաս․ չճանաչված լեզու (link)
3. ↑  R.J. Rodden and K.A. Wardle, Nea Nikomedia: The Excavation of an Early Neolithic Village in Northern Greece 1961—1964, Vol I, The Excavation and the Ceramic Assemblage, British School at Athens Supplementary Volume 25, 1996
4. ↑  "Nea Nikomedeia". Foundation of the Hellenic World. Արխիվացված է the original 2013 թ․ մայիսի 1-ին. Retrieved 2012 թ․ հոկտեմբերի 17.
5. 1 2  Souvatzi, Stella G. (2008 թ․ ապրիլի 14). *A Social Archaeology of Households in Neolithic Greece: An Anthropological Approach*. Cambridge University Press. p. 64. ISBN 978-0-521-83689-0. Retrieved 2012 թ․ հոկտեմբերի 17.
6. ↑  "Akalanthis.gr/Αρχαιολογικό μουσείο Βέροιας". Արխիվացված է the original 2013 թ․ մայիսի 1-ին. Retrieved 2013 թ․ ապրիլի 28.
7. ↑  "Αρχαιολογικό Μουσείο". Արխիվացված է the original 2013 թ․ մայիսի 1-ին. Retrieved 2013 թ․ ապրիլի 28.
8. ↑  Museums of Macedonia web site
9. ↑  "Creative CommonsAttribution-Share Alike 3.0 Unported license". Արխիվացված է the original 2016 թ․ ապրիլի 24-ին. Retrieved 2018 թ․ օգոստոսի 15.

Արտաքին հղումներ
----------------

* Museums of Macedonia(չաշխատող հղում)
* Greek Ministry of Culture site Archived 2012-11-15 at the Wayback Machine.